cyanic-selkie/wikianc huggingface dataset:
Աստվածատուր Կոստանդնուպոլսցի
Ծանոթագրություններ
Կատեգորիա:Հայ տպագրիչներ Կատեգորիա:Հայ հրատարակիչներ
Բոստանսու (լեռ)
Բոստանսու, լեռ Կիլիկիայում, նրա լեռնային մասում, Քարամանի մարզում Մութ քաղաք-ավանից ոչ հեռու ։
Ծանոթագրություններ
Կատեգորիա:Կիլիկիայի լեռներ
Վալենտին Բակֆարկ
Վալենտին Գրեֆֆ Բակֆարկ  (Bálint Bakfark, Bacfarc, Bakfarc, Bakfarkh, Bakffark, Backuart), (1506 թվականի օգոստոսի և 1507 թվականի օգոստոսի միջև, Բրաշով Տրանսիլվանիա — 1576 թվականի օգոստոսի 22, Պադովա), հունգարացի երաժիշտ, վիրտուոզ-վինահար և Վերածննդի դարաշրջանի կոմպոզիտոր, որի պիեսները օրինակ էին համարվում 16-րդ դարի նրբագույն պարային երաժշտության համար։
Կենսագրությույն
Բակֆարկը երաժշտական կրթություն է ստացել ապագա հունգար թագավոր Յանոշ Զապոլյաի 1-ինի պալատում, իսկ հետո մեկնել է Իտալիա, ապրել է Ֆրանսիայի թագավորի պալատում։
Եղել է Բուդայի պալատական երաժիշտը։ 1549—1566 թվականներին ծառայել է Վիլնյուսում լեհական թագավորի և Սիգիզմունդ II Օգոստոս լեհական մեծ իշխանի պալատում՝ որպես վինահար։ Այդ ընթացքում շատ է ճանապարհորդել Եվրոպայում, եղել է Գդանսկում, Աուգսբուրգում, Լիոնում, Հռոմում, Վենետիկում, Կալինինգրադում։
Որոշ ժամանակ ապրել է Վիեննայում։ 1568 թվականին եղել է Վիեննայի կայսերական արքունիքի պալատական երաժիշտը, այնուհետև վերադարձել է Տրանսիլվանիա, ինչից հետո հաստատվել է Վենետիկում։
Մահացել է 1576 թվականի օգոստոսի 22-ին, ժանտախտից, Պադույա մեկնելու ժամանակ։
Ստեղծագործություն
Վալենտին Բարֆակը ճանաչված էր որպես իր ժամանակների հռչակավոր վինահար-վիրտուոզներից մեկը։ Նրա արվեստը համարվում էր այնքան կատարյալ, որ Լեհաստանում ծնվեց առած «Բակֆարկից հետո ամեն մեկը չի ձեռքն առնի վինը»։
Բակֆարկի գրչին են պատկանում վինի համար գրված մի շարք ստեղծագործություններ. բազմահնչյուն ֆանտազիաներ, հոգևոր և աշխարհիկ վոկալ ստեղծագործությունների մշակումներ (մեծ ճանաչում գտան մասնավորապես նրա լեհական ազգային երգերի փոխարկումները վինի համար), պարեր։
Բակֆարկի վինի համար երկերի երկու հավաքածու հրապարակվել են Լիոնում («Intabulatura» 1553 թվական) և Կրակովում («Harmoniarum Musicarum…», 1565 թվական)։
Հղումներ
Կատեգորիա:Հունգարացի երգահաններ Կատեգորիա:Հունգարացի երաժիշտներ Կատեգորիա:Հունգարացի կոմպոզիտորներ Կատեգորիա:Վերածննդի կոմպոզիտորներ Կատեգորիա:Ժանտախտից մահացածներ Կատեգորիա:Հունգարացի երաժշտագետներ
Շումնայա
Շումնայա (Шумная), գետ Կամչատկա թերակղզի, Ռուսաստանում։ Գետի երկարությունը 38 կմ է։ Հոսում է Ելիզովսկի շրջանում և Կամչատկայի երկրամասում ։ Թափվում է Խաղաղ օվկիանոս։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
F.E.E.L.I.N.G.C.A.L.L.E.D.L.I.V.E
F.E.E.L.I.N.G.C.A.L.L.E.D.L.I.V.E, Pulp խմբի համերգային վիդեոն, որը թողարկվել է 1996 թվականի հոկտեմբերին, և որը շարունակել է նրանց Different Class ձայնասկավառակի հաջողությունը։ Ձայնագրվել է 1995 թվականի դեկտեմբերի 21-ին Brixton Academy-ում անցկացված ելույթի ժամանակ։ Անվանումը կրկնում է խմբի «F.E.E.L.I.N.G.C.A.L.L.E.D.L.O.V.E» երգի անունը։ Ողջ համերգը առավել ուշ միացվել է Ultimate Live DVD տարբերակին։
Արտաքին հղումներ
Կատեգորիա:1996 ալբոմներ
Շալե (Էնի գավառ)
Շալե  (Challex), կոմունա Ֆրանսիայում, Ռոն Ալպեր մարզի Էն գավառում։ Մտնում է Կոլոնժն կանտոնի մեջ։ Շրջանը՝ Ժեքս։
Կոմունայի INSEE կոդը՝ 01078։
Կլիմա
Կլիման կիսացամաքային է, ձմռանը ցուրտ է, իսկ ամռանը՝ տաք։ Կոմունայում անձրևներ հաճախ են լինում, հիմնականում՝ ամռան ամիսներին։
Բնակչություն
Կոմունայի բնակչությունը 2010 թվականին կազմել է 1225 մարդ։
Տնտեսություն
2010 թվականին աշխատունակ տարիք (15-64 տարեկան) ունեցող 798 մարդկանցից 618-ը տնտեսապես ակտիվ են եղել, 180-ը՝ պասիվ (ակտիվության ցուցանիշը՝ 77,4 % է, 1999 թվականին՝ 71.7 %)։ 618 ակտիվ բնակիչներից աշխատել են 575 -ը (309 տղամարդ, 266 կին), գործազուրկ է եղել 43 մարդ (23 տղամարդ և 20 կին)։ 180 պասիվներից 52 մարդ եղել են աշակերտ կամ ուսանող, 53-ը՝ թոշակառու, 75-ը պասիվ են եղել այլ պատճառներով ։
Արտաքին հղումներ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր
Վերխնեարմյանսկոյե Լոո
Վերխնեարմյանսկոյե Լոո (ռուս.` Верхнеармянское Лоо), հայաբնակ գյուղ Ռուսաստանի Դաշնության Կրասնոդարի երկրամասի Մեծ Սոչիի Լազարևսկի շրջանում։ Գտնվում է շրջկենտրոն հանդիսացող Լազարևսկոյե միկրոշրջանից 48 կմ հարավ-արևելք, իսկ Սոչիի կենտրոնից 18 կմ հյուսիս-արևմուտք, Լոո գետի ափին, ծովի մակարդակից 170 մ բարձրության վրա։
Բնակչությունը
Համաձայն 2010 թվականի հաշվառումների, գյուղում բնակվում էր 639 մարդ, հիմնականում հայեր, որից 310 տղամարդ և 329 կին ։ Բնակիչներն զբաղվում են թեյի մշակությամբ և այգեգործությամբ։
Պատմությունը
Գյուղը հիմնադրել են Օսմանյան կայսրությունից գաղթած հայերը` 1880-1890-ական թվականներին։
Արտաքին հղումներ
Կատեգորիա:Կրասնոդարի երկրամասի գյուղական բնակավայրեր Կատեգորիա:Կրասնոդարի երկրամասի Սոչիի քաղաքային օկրուգի բնակավայրեր Կատեգորիա:Ռուսաստանի գյուղեր Կատեգորիա:Ռուսաստանի բնակավայրեր
Գաբչիկովո-Նադմարոշի ամբարտակներ
Գաբչիկովո-Նադմարոշի ամբարտակներ, Դանուբի վրա ամբարտակների կառուցման մասշտաբային նախագիծ։ Համաձայնեցվել է 1977 թվականի սեպտեմբերի 16-ի՝ Բուդապեշտի պայմանագրով Չեխոսլովակիայի սոցիալիստական հանրապետության և Հունգարիայի ժողովրդական հանրապետության միջև։ Նախագիծը նպատակաուղղված է եղել տարերային հեղեղումները կանխելուն, գետերով նավագնացությունը բարելավելուն և էկոլոգիապես մաքուր էլեկտրաէներգիա արտադրելուն։
Ավարտին է հասցվել ծրագրի միայն մի մասը Սլովակիայում, որը ստացել է Գաբչիկովոյի ամբարտակ անունը։ Հունգարիան նախ դադարեցրել, այնուհետև ընդհանրապես կասեցրել է նախագիծը՝ պայմանավորված բնապահպանական ու տնտեսական խնդիրներով ։ Սլովակիան անցել է այլընտրանքային տարբերակին, որը կոչվել է Տարբերակ C․ դրանով նախատեսվում էր Դանուբ գետի սահմանային վտակի հունի փոխումը։ Դա միջազգային վեճի առիթ է դարձել Սլովակիայի ու Հունգարիայի միջև։ Երկու կողմերն էլ դիմել են ՄԱԿ-ի Միջազգային դատարան։
Բուդապեշտի պայմանագիր
Հունգարա-չեխոսլովայան համատեղ ծրագիրը համաձայնեցվել է 1977 թվականի սեպտեմբերի 16-ին Բուդապեշտի պայմանագրով։ Պայմանագիրը նախատեսել է ամբարտակների տրանսսահմանային համակարգ Չեխոսլովակիայի Գաբչիկովո (ներկայումս գտնվում է Սլովակիայում) և Հունգարիայի ժողովրդական հանրապետության (ներկայումս՝ Հունգարիա) Նադմարոշ քաղաքների միջև։ Ամբարտակները պետք է կանխեին կանոնավոր հեղեղումները (1954 և 1965 թվականներին ավերիչ հեղեղումներ են եղել) և ապահովեին էկոլոգիապես մաքուր էլեկտրաէներգիայի ստացումը։ Նրանք պետք է նաև տարվա ընթացքում ապահովեին գետերով նավագնացությունը և դառնային ներքին նավագնացության Ռեյն-Մայն-Դանուբ համակարգի մի մասը։
Ծրագրով գետի ջրի հոսքի մի մասը պետք է Դունակիլիտի (գյուղ Հունգարիայում) արհեստական ջրանցքով մղվեր Գաբչիկովոյի մերձակայքում գտնվող հիդրոէլեկտրակայան (ութ տուրբին, 720 ՄՎտ)։ Ջրանցքը պետք է վերդարձներ ջուրը գետի սկզբնական, ավելի խորացված հուն, իսկ Նադմարոշում ենթադրվում էր կառուցել ավելի փոքր ամբարտակ և էլեկտրակայան (158 ՄՎտ)։ Գաբչիկովո կայանը պետք է դառնար պիկային էլեկտրակայան, իսկ Նադմարոշ ամբարտակը, որը հոսանքով մոտ 100 կմ ցածր էր, պետք է սահմանափակեր ջրի մակարդակի տատանումները։
Պայմանագրի կարևոր կետերից էր 15,1 հոդվածը, որում նշվում էր․ «Պայմանավորվող կողմերը համատեղ պայմանագրի նախագծում նշված միջոցների օգնությամբ ապահովում են, որ Դանուբի ջրի որակը շինարարության արդյունքում չվատանա և անցախցերի համակարգի անխափան շահագործվի» ։
Նախագծի դադարեցում
1981 թվականին երկու երկրները համաձայնություն են ձեռք բերել ծրագրի իրականացումը դանդաղեցնելու մասին՝ պայմանավորված տնտեսական խնդիրներով ։ 1984 թվականին Հունգարիայում սկսվել է շարժում՝ «Դանուբյան շրջան» (Duna Kör), որը հանդես է եկել ամբարտակների շահագործման դեմ։ Այն հետագայում արժանացել է Առողջ կենսակերպի համար և Գոլդմանի բնապահպանական մրցանակներին՝ Դանուբի պաշտպանության համար ։ Շարժումը դեմ է արտահայտվել ծրագրի մասին տեղեկությունները հասարակությունից թաքցնելուն, քանի որ կառավարությունը խուսափել է ծրագրի՝ շրջակա միջավայրի վրա ունեցած ազդեցության մասին քննարկումներից։ Կենսաբաններն անհանգստացել են այն բանից, որ ամբարտակները կարող են վնաս հասցնել Դանուբի գետագալարներին և ստորջրյա ջրերի պաշարին, որից կախում ունեն միլիոնավոր հունգարացիներ։՝ հատկապես Բուդապեշտի շրջանում ։ Ինտենսիվ քարոզչության արդյունքում մեծացել է բացասական վերաբերմունքը ծրագրի հանդեպ՝ դառնալով նախկին ռեժիմի խորհրդանիշ։ Սլովակիայում ամբարտակի և հիդրոէլեկտրակայանի շինարարությունը շարունակվել է։ Հունգարիայի կառավարությունը վերջնական արդյունքում որոշել է դադարեցնել աշխատանքը մինչև ծրագրի՝ շրջակա բնության վրա ունեցած ազդեցության ամբողջական գնահատականի տալը։ Դրանից հետո սլովակյան իշխանությունները որոշել են միակողմանի անցնել Տարբերակ C-ին։ Դա փաստորեն Դանուբի հունը տեղափոխում էր Սլովակիայի տարածք։ Այդ որոշումը զգալիորեն կրճատել է Հունգարիա հասնող ջրի քանակությունը՝ ազդելով ջրամատակարարման ու երկրի շրջակա միջավայրի վրա ։ Արդյունքում հունգարական կառավարությունը փորձել է դադարեցնել 1977 թվականի համաձայնագիրը։
1992 թվականին չեխոսլովակյան մասնագետների առաջ քաշած սկզբնական առաջարկները եղել են հետևյալը․
Նադմարոշ
Դանուբի վրա հիդրոտեխնիկական կառույցները ծրագրվել են այնպես կառուցել, որ համալիրի մի մասը գտնվի Նադմարոշում։ Դրա մասն էին կազմելու 95 կմ երկարությամբ ջրամբարը և Նադմարոշի էլեկտրակայանը։ Համալիրը պետք է գտնվեր հունգարական Վիշեգրադ և Նադմարոշ քաղաքների միջև, և նրա նպատակը պետք է լիներ ջրամբարի թեքվածքի կիրառումը էլեկտրաէներգիա ստանալու համար, ինչպես նաև նավարկման համար հարմար պայմաններ ապահովելը։ Գաբչիկովոյի կառույցները նախատեսված են եղել ջրի մակարդակի կարգավորման և էլեկտրակայանի աշխատանքի համար, իսկ Նադմարոշում պետք է աշխատեր հավասարեցնող պահեստարանը, որով նախատեսվում էր լավագույն պայմաններ ապահովել նավարկության համար և կարգավորել Գաբչիկովոյից եկող ջրի հոսքը։ Քանի որ Նադմարոշի աշխատանքներն ավարտին չեն հասցվել, Գաբչիկովոյի էլեկտրակայանը չի կարող աշխատել առավելագույն արդյունավետությամբ, ինչը տնտեսական զգալի վնաս է հասցնում։ Նադմարոշի ամբարտակի բացակայությունը Դանուբի ընդհանուր եվրոպական միջանցքով (2,400 կմ երկարություն) նավարկության գլխավոր խոչընդոտն է ջրի ցածր մակարդակի պատճառով։ Հունգարիան Սլովակիային խնդրում է աշխատանքներ իրականացնել Դանուբի խնդրահարույց հատվածի կարգավորման ուղղությամբ, ինչը պետք է կարգավորվի Նադմարոշի ամբարտակի կառուցմամբ։ Տնտեսապես վնասաբեր է նաև Սլովակիայի Վագ գետի ջրային տարածքի մոդեռնիզացման բացակայությունը ։
Դատական գործընթաց
Այն բանից հետո, երբ 1993 թվականին Չեխոսլովակիան կազմալուծվել է, Սլովակիայի Հանրապետությունը շարունակել է ծրագրի իրագործումը։ 1989 թվականին Հունգարիան դադարեցրել է ծրագրի իրականացումն այն բանից հետո, երբ երկու երկրների գիտնականները բնապահպանական վատ հետևանքների վտանգ են նկատել ։ Երբ 1992 թվականի մայիսին Հունգարիան փորձել է խզել 1977 թվականի պայմանագիրը, երկու կողմերն էլ՝ Հունգարիան և Սլովակիան, համաձայնել են գործը հանձնել ՄԱԿ-ի Միջազգային դատարան, որը գտնվում է Հաագայում ։ Գործն առանձնահատուկ է նրանով, որ առաջին անգամ ՄԱԿ-ի Միջազգային դատարանը բնապահպանական խնդրով գործ էր ընդունում։ 1997 թվականի մարտի 3-ից ապրիլի 15-ը կատարվել են լսումներ հարցի շուրջ, և առաջին անգամ իր պատմության մեջ դատարանն այցելել է վեճի վայր։ Բացի այլ հարցերից՝ հունգարական կողմը ցանկանում էր, որ դատարանը որոշի, թե արդյոք Սլովակիայի կողմը իրավունք է ունեցել իրականացնելու Տարբերակ C-ն։ Հունգարիայի ներկայացուցիչները նաև ցանկացել են, որ 1977 թվականի պայմանագիրը ոչ պարտադիր ճանաչվի Սլովակիայի ու Հունգարիայի համար։
Դատարանն իր վճիռը կայացրել է 1997 թվականին։ Դատարանը սահմանել է, որ Հունգարիան խախտել է իր պայմանագրային պարտավորությունները գրեթե բոլոր կետերով։ Նա պարտադրել է Հունգարիային ավարտին հասցնել Նադմարոշի հիդրոտեխնիկական կառույցի շինրարարության մի մասը։ Դատարանի վճռով Չեխոսլովակիան (հետագայում՝ Սլովակիան) իրավունք է ունեցել այլընտրանքային շրջանցող ճանապարհ ստեղծել այն բանից հետո, երբ Հունգարիան դադարեցրել է իր աշխատանքները։ Սակայն Սլովակիան մեկ խախտում է թույլ տվել․ նա չպետք է սկսեր ժամանակավոր տարբերակի (Տարբերակ C) կիրառումը մինչև դատական գործընթացի ավարտը։ Դատարանը կոչ է արել երկու կողմերին բարեխղճորեն բանակացություններ վարել 1977 թվականի Բուդապեշտի պայմանագրով ստանձնած պարտավորություններն ավարտին հասցնելու համար, քանի որ ըստ դատարանի՝ դրանք դեռևս ուժի մեջ են այն փաստացի պայմաններում, որոնք ստեղծվել են 1989 թվականից հետո ։ Յուրաքանչյուր կողմ պետք է փոխհատուցի մյուս կողմի վնասները, որ հասցվել են իր գործողությունների արդյունքում ։
Սլովակիայի ներկայացուցիչը 2017 թվականի հունիսի 30-ի նամակ-խնդրանքով դիմել է Միջազգային դատարան «պաշտոնապես գրանցելու գործի դադարեցում և ապահովելու լրացուցիչ որոշում հարցի լուծման համար»։ 2017 թվականի հուլիսի 12-ի նամակով Հունգարիայի ներկայացուցիչը հայտարարել է, որ իր կառավարությունը «դեմ չէ հետաքննության դադարեցմանը, որի միջնորդությունը ներկայացրել է Սլովակիան 1998 թվականի սեպտեմբերի 3-ին լրացուցիչ որոշում կայացնելու մասին» ։
Բնապահպանական հետևանքներ
1996-2002 թվականներին երեք գիտնականներ՝ Կ․ Գոլուբովը, Զ․ Կապեկովը և Ժ․ Շոլհայը, հետազոտություն են անցկացրել ամբարտակի կառույցների թողած հետևանքների մասին։ Արդյունքը եղել է հետևյալը․ Դանուբի հունի հետընթացը հոսանքով ցած՝ հատկապես Հին Դանուբի հունում, պայմանավորված է Նադմարոշի հիդրոտեխնիկական կառույցներով։ Իջել է ջրի մակարդակը, ավելացել է նստվածքի մակարդակը, ավելացել է պոմպերի քանակը, նվազել է ջրի հոսքի հզորությունը, նվազել է ջրանցքի կայունությունը ։
Սլովակա-հունգարական համատեղ ամենամյա հետազոտությունները հաստատում են, որ ստորգետնյա ջրերի հոսքը կայունացել է, գրանցվել է դրանց որակի տեղային բարելավում , կայունացել է Հին Դանուբի հունը  , լավացել են Հին Դանուբի շրջանի ջրային ու անտառային շրջանների կենդանական աշխարհի կենասապայմանները ։
2002 թվականի հետազոտությունների տարբերությունները նոր շրջանում կատարված հետազոտություններից կարող են կապված լինել ուսումնասիրվող տարածքի ընդգրկումից։ 1996-2002 թվականներին ուսումնասիրություն է կատարվել Վիեննայի հատվածից մինչև սլովակա-հունգարական Դանուբի վերջին հատվածը։ Կառավարական ուսումնասիրությունները նպատակուղղված են միայն Գաբչիկովոյի ջրամբարին ու նրա շրջակայքին։
Գրունտային ջրերի մակարդակը կախված է ջրերի հորդացումից, ինչպես 2002 թվականին, երբ դրա արդյունքում գետի հատակի տիղմը լվացվել է ու թույլ է տվել մեծացնել ֆիլտրացումը։ Դրանից հետո գրունտային ջրերի մակարդակը շատ տեղերում հասել է ջրամբարի լցման մակարդակին, իսկ որոշ տեղերում էլ՝ նույնիսկ ավելի բարձր ։ Ամբարտակը բարելավել է գրունտային ջրերի որակը Ռուսովեցում ու Չունովոյում, որոնք գտնվում են Դանուբի աջ ափին ։ Դա կապված է եղել ֆիլտրացիայի պայմանների փոփոխության և գրունտային ջրերի հոսքի ուղղությունը փոխելու հետ (նախկինում հյուսիս-արևմուտքից հարավ-արևելք էր, իսկ հետագայում՝ հյուսիսից հարավ) ։ Ջրամատակարարման աղբյուրներում գրունտային ջրերի որակի վրա ազդեցությունն այնքան զգալի չի եղել, ինչքան աջ կողմում։
Առաջ քաշված խնդիրներից է եղել նստվածքի ավելացումը հոսանքի ուղղությամբ վերև և գետի հունի էրոզիան ջրամբարի հոսանքից ներքև, ինչը ջրամբարներին բնորոշ խնդիր է։
Արտաքին հղումներ
Կատեգորիա:Սլովակիայի տնտեսություն Կատեգորիա:Հունգարիայի տնտեսություն Կատեգորիա:Միջազգային վեճեր
Դիտակ
Դիտակ, գյուղ Հայաստանի Արարատի մարզում, Արտաշատի տարածաշրջանում, Արտաշատ քաղաքից 15 կմ հյուսիս։
Պատմություն
Գյուղը հիմնադրել են շրջակա գյուղերից եկածները 1927 թվականին։ Գյուղի մոտ է գտնվում համանուն հնավայրը։ Այն վերաբերում է ուշ անտիկ ժամանակաշրջաններին։ Պեղումների ժամանակ բացվել են կիսակլոր աշտարակներով պարիսպների հետքեր, բնակելի շինությունների մնացորդներ։ Գյուղը գտնվում է Արարատյան դաշտում, ծովի մակարդակից 900 մ բարձրության վրա։
Կլիման
Կլիման չոր, խիստ ցամաքային է։ Ձմեռները սկսվում են դեկտեմբերի կեսերին, հունվարյան միջին ջերմաստիճանը տատանվում է -3-ից -5 °C։ Ամառը տևական է՝ մայիսից մինչև հոկտեմբեր, օդի միջին ամսական ջերմությունը հասնում է 24-ից 26 °C, իսկ առավելագույնը՝ 42 °C։ Հաճախ լինում են խորշակներ, որոնք զգալի վնաս են հասցնում գյուղատնտեսությանը։ Մթնոլորտային տարեկան տեղումների քանակը 250-300 մմ է։ Բնական լանդշաֆտները կիսաանապատներ են, որոնք ոռոգման ընթացքում վերածվել են կուլտուր-ոռոգելի լանդշաֆտի։ Ագրոկլիմայական տեսակետից համայնքն ընկած է բացարձակ ոռոգման գոտում։
Տնտեսություն
Գյուղն ունի առկա 190 տնտեսություն, դպրոց, գրադարան, բուժկետ, կապի հանգույց։ Համայնքի տնտեսության մասնագիտացման ճյուղը գյուղատնտեսությունն է, համախառն բերքի մեծ մասը տալիս է բուսաբուծությունը։ Գյուղատնտեսական նշանակության հողերը կազմում են շուրջ 164 հա։ Համայնքի հողերի հիմնական մասն օգտագործվում են որպես վարելահողեր՝ զբաղեցնելով մոտ 87 հա։ Ունի պտղատու և խաղողի այգիներ, համապատասխանաբար կազմելով 17 հա և 4 հա։ Զբաղվում են այգեգործությամբ, խաղողագործությամբ, դաշտավարությամբ, բանջարաբուծությամբ։ Մշակում են ջերմասեր բանջարաբոստանային կուլտուրաներ, ինչպես նաև հացահատիկ։ Զբաղվում են կաթնամսատու անասնապահությամբ, թռչնաբուծությամբ։
Հղումներ
Կատեգորիա:Արարատի մարզի գյուղեր Կատեգորիա:1927 թվականին հիմնադրված բնակավայրեր
Լի Սոն Կյոնգ
Լի Սոն Կյոնգ (ծնվել է օգոստոսի 10-ին, 1990), Հարավային Կորեա յի մոդել և դերասանուհի։ Նա հանդես է եկել հեռուստատեսային «Պանիրը թակարդի մեջ» (2016) և «Բժիշկներ» (2016) դորամաներում նախքան իր առաջին գլխավոր դերը որպես «Ծանրամարտի փերի Քիմ Բոկ Ջու» (2016)։
Կյանք և կրթություն
Լին ծնվել է 1990, օգոստոսի 10-ին, Գոյանգ քաղաքում, Գեոնջի, Հարավային Կորեա։
2016 թ. Փետրվարի 22-ին Լին ավարտել է Դոնգուկի կանանց համալսարանը ։
Կարիերա
Լին իր զվարճանքի կարիերան սկսել է որպես մոդել, նա մրցել էր 2008 թվականին տեղական Super Model Contest- ում, գրավելով 11-րդ տեղը նվաճեց Lex- ի մրցանակը, և 2009 թ. Ասիա-Խաղաղօվկիանոսյան Սուպեր Մոդելային միջազգային մրցույթում `գրավելով 5-րդ տեղը նա ստացավ Unix Hair New Style մրցանակը   ։
2014-ին Լին խաղացել « Ամեն ինչ լավ է, սա սեր է » հեռուստատեսային դրամայում, որպես YG Entertainment- ի եւ K-Plus- ի համատեղ ձեռնարկության շնորհիվ առաջին մոդել-դերասանուհի ։ Այնուհետեւ հաջորդեց հանգստյան օրերի դրաման, Թագուհու ծաղիկը (2015) : Նա հաղթեց «Լավագույն նոր դերասանուհի» անվանակարգում «Հատուկ նախագծային դրամայի» մեջ MBC դրամայի մրցանակաբաշխության ժամանակ ։
2016 թ. հունվարին Լին ծխախոտի և թմրանյութերի ազդեցության տակ էր ։ 2016 թ. Ապրիլի 28-ին թողարկվեց Էդի Քիմ-ի և Լիի համատեղ ստեղծագործություը, որը վերնագրվեց "My Lips like Warm Coffee" ։ Հետո խաղացել է SMS Բժիշկներ դրամաում՝ որպես նեիրովիրաբույժ ։ Նույն տարում խաղացել է իր առաջին գլխավոր դերը Ծանրամարտի փերի Կիմ Բոկ Ջուն, այն հիմնված էր իրական պատմության վրա ՝ օլիմպիական չեմպիոն, ծանրամարտիկ Jang Mi-ran-ի կյանքի ։
Անձնական կյանք
2017 թվականի ապրիլին Լիի գործակալությունը հաստատել է, որ նա և մոդել-դերասան Նամ Ջո Հյուկ ը հանդիպում են ։ Նրանք երկուսն էլ ցուցադրվեցին Cheese In The Trap (2016) և Ծանրամարտի Փերի Քիմ Բոկ-Ջու (2016) դրամաներում ։
Արտաքին հղումներ
Կատեգորիա:Հարավկորեացի մոդելներ Կատեգորիա:Հարավկորեացի դերասանուհիներ Կատեգորիա:Հարավկորեացի կինոդերասանուհիներ Կատեգորիա:Հարավկորեացի հեռուստատեսային դերասանուհիներ
Մենավոր ընկուզենին (վեպ)
Մենավոր ընկուզենին, Վարդգես Պետրոսյանի վեպը (1981), որի հիման վրա «Հայֆիլմ» կինոստուդիայում նկարահանվել է համանուն ֆիլմը (1986)։
Պարոն Լազարեսկուի մահը
Պարոն Լազարեսկուի մահը (Moartea domnului Lăzărescu), 2005 թվականին ռումին կինոռեժիսոր Քրիստի Պույուի նկարահանած տրագիկոմիկական ֆիլմը, որը համարվում է «ռումինական նոր ալիքի» առաջին և առավել հեղինակավոր կինոստեղծագործությունը։
Դիպաշար
Կինոնկարը պատմում է բուխարեստցի մի ծեր մարդու մասին, ում շտապ բուժօգնության մեքենայով մի հիվանդանոցից մյուսն են տանում, և ամեն տեղ բժիշկները հրաժարվում են բուժել նրան, ուղարկում են իրենցից հեռու։ Վերջապես հիվանդանոցներից մեկում վիրաբույժը խոստանում է վիրահատել, պայմանով, որ ծերունին ստորագրի ռիսկերի մասին զգուշացնող փաստաթուղթը, բայց վերջինս այնքան է հյուծված ու տանջահար, որ չի կարողանում ստորագրել, և այս մի բժիշկն էլ է հրաժարվում բուժօգնություն ցույց տալ։ Ֆիլմի վերջին կադրերում երևում է, որ ծեր հիվանդին, ի վերջո, նախապատրաստում են արտաքո կարգի վիրահատության, սակայն այդպես էլ անորոշ է մնում՝ օգուտ կտա՝ այդ վիրահատությունը, թե՝ ոչ։ Ըստ կինոռեժիսորի մտահղացման՝ «Պարոն Լազարեսկուի մահը» պետք է լինի Բուխարեստի արվարձաններում ապրող մարդկանց կյանքի ու մահվան մասին պատմող, վեց կինոնկարից բաղկացած ֆիլմաշարի առաջին կինոերկը։
Արձագանքներ
Ֆիլմն արժանացել է կինոքննադատների դրվատական արձագանքներին, բազում հողինակավոր մրցանակների։ 2017 թվականին The New York Times-ի կազմած «21-րդ դարի լավագույն ֆիլմերի» ցանկում զբաղեցրել է 5-րդ տեղը, 2006 թվականին դարձել է ռումինական կինոյից միակ ներկայացվածը «Օսկարի» համար ծավալված պայքարում , Կաննի կինոփառատոնում արժանացել «Առանձնահատուկ հայացք» մրցանակի... Ընդհանուր առմամբ ֆիլմը շահել է 24 մրցանակ և, բացի այդ, 19 անգամ էլ մրցանակների է առաջադրվել զանազան անվանակարգերում։
Մենավոր ընկուզենին (վեպ)
Սյուժե
Հազարամյա պատմություն ունեցող Լեռնասար գյուղում մնացել է 10-12 բնակիչ։ Սակայն ուսուցիչ Սահակ Կամսարյանն իր դստեր հետ ամեն գնով փորձում է դիմակայել գյուղը տեղափոխելու որոշմանը. հայր ու դուստր դաս են տալիս գյուղի դպրոցում, որն ունի 6 աշակերտ։ Գյուղի երիտասարդները հեռանում են՝ գյուղում որևէ հեռանկար չտեսնելով։ Շրջանային իշխանությունները ձգտում են մոտակա լեռնային գյուղերի բնակիչներին տեղավորել նոր հիմնված Ծաղկաշեն գյուղի բազմահարկերում, արդյունքում անտեր են մնում դարեր առաջ ստեղծված խաչքարերն ու եկեղեցիները, մոռացվում են նախնիների գերեզմանները։
Պարոն Լազարեսկուի մահը
Արձագանքներ
Կինոնկարում, որի մեծ մասը նկարահանվել է վառ արտահայտված կեղծ-վավերագրական ոճով, դերակատարումներով հանդես են եկել Իոն Ֆիսկուտեանուն, Լումինիտա Գեորգիուն, Դորու Անան, Մոնիկա Բառլադեանուն, Միմի Բրանեսկուն, Դրագոշ Բուկուրը, Ադրիան Տիցիենին, Դանա Դոգարուն, Դորիան Բոգուտան, Կլարա Վոդան և ուրիշ դերասանններ ։
Ծանոթագրություններ
Կատեգորիա:Ռումինիայի արվեստ Կատեգորիա:Ռումինական կինո Կատեգորիա:Ռումինական ֆիլմեր
Բերջև (գետակ)
Բերջև, գետակ Թուրքիայում, Ճորոխի ավազանում, հոսում է Ստորին Մարադիտ բերդի մոտակայքում։ Անցնելով համանուն ավերակ տաճարի մոտով՝ Փեհլևան վտակից ներքև թափվում է Ճորոխի մեջ ։
Ծանոթագրություններ
Կատեգորիա:Թուրքիայի գետեր Կատեգորիա:Ճորոխ գետի վտակներ
Դրանդայի մայր տաճար
Ըստ բյուզանդացի պատմիչ Պրոկոպիոս Կեսարացու, տաճարը հիմնադրվել է 551 թվականին Հուստինիանոս Ա-ի կողմից։ Նա որպես կառուցման վայր ընտրեց Դրանդա քաղաքը։ Շուտով Դրանդան դարձավ եպիսկոպոսական նստավայր։
Տաճարի պատերը և տանիքը մի քանի անգամ վերանորոգվել են ստուկկո արհեստական մարմարով և ճարտարապետական աղյուսներով։ Փոքր հատվածներ դեռ կարող են նկատելի լինել այն տեղերում, որ միտումնավոր կերպով մնացել են անձեռնմխելի։
Արտաքին հղումներ
Կատեգորիա:Վրաստանի տաճարներ Կատեգորիա:Աբխազիայի շենքեր և կառույցներ
Նիկոլայ Յանիշևսկի
Նիկոլայ Յանիշևսկի (1887—1964), Հայաստանում քաղաքացիական կռիվների ակտիվ մասնակից։ ԽՄԿԿ անդամ 1917 թվականից։
Մասնակցել է առաջին համաշխարհային պատերազմին (1914-1918)։ 1918 թվականին նշանակվել է Պյատիգորսկը պաշտպանող կոմունիստական ջոկատի հրամանատար, 1919 թվականից՝ 11-րդ բանակի գնդի հրամանատար, 1921 թվականին՝ Հայաստանի արտակարգ հանձնաժողովին կից հատուկ նշանակության ջոկատի հրամանատար։ Նրա գլխավորած կոմունիստական ջոկատը դաշնակցականների Փետրվարյան խռովության օրերին կռվել է Ղամարլուի ռազմաճակատում, մասնակցել Երևանի ազատագրմանը։ Հետագայում աշխատել է Պյատիգորսկում։ Մասնակցել է Հայրենական մեծ պատերազմին (1941—1945)։ Պարգևատրվել է Կարմիր դրոշի շքանշանով (1919)։
Կատեգորիա:Խորհրդային ռազմական գործիչներ Կատեգորիա:ԽՄԿԿ անդամներ Կատեգորիա:Երկրորդ համաշխարհային պատերազմի մասնակիցներ Կատեգորիա:Առաջին համաշխարհային պատերազմի մասնակիցներ Կատեգորիա:Հայրենական մեծ պատերազմի մասնակիցներ Կատեգորիա:Կարմիր դրոշի շքանշանի ասպետներ
Led Apple
Led Apple անվանման մեջ «Led» մասնիկը նշանակում է «Logic Egoism Delete (Ջնջել եսասիրության տրամաբանությունը)» և նրանց առաջնաելույթի ժամանակ հենվեցին այդ մեկնակերպին, բայց դադարեցին խոսել այդ մասին նրանց CODA մինի-ալբոմի թողարկման պահից սկսած ։ Նրանք դա փոխարինեցին ավելի գործնական բացատրությամբ «շողում են այնպես, ինչպես լուսադիոդը (LED), երբ նրանք ելույթ են ունենում», որը աստիճանաբար սկսեց վերաբերվել՝ նրանց ընդօրինակման տիպարի՝ Լեդ Զեփելին հարգանքի տուրքին  ։ «Apple» բառը խմբի անվանման մեջ ցուցադրում է նրանց թարմ վիճակը ինչպես կուռքերի և նոր երաժշտության, որը նրանք թողարկում են ։ 2011 թվականից Led Apple-ի երկրպագուները պաշտոնապես հայտնի են, ինչպես՝ «LEDA»  ։
Խումբը առաջնաելույթը կատարել է 2010 թվականի հոկտեմբերի 6-ին «Dash» (대쉬) սինգլով, Պեկ Չի Յոնի երգի ռեմեյքը՝ նույն անվանմամբ ։ Նրանց առաջնաելույթից սկսած խումբ թողարկել է վեց սինգլ և երեք մինի-ալբոմ  ։
2010-2011-ական թվականներ՝ առաջնաելույթ, կազմի փոփոխություն և աճող հանրաճանաչություն
Առաջնաելույթից առաջ մասնակից Մին Յոնը Superstar K շոուի մասնակիցն էր ։ Առաջին անգամ խումբը ներկայացվել էր 2010 թվականի սեպտեմբերի 27-ին, որպես նոր «կուռք ռոք-խումբ»՝ բաղկացած հինգ մասնակցից ։ Նրանց առաջնաելույթի սինգլի թիզերը թողարկվել էր սեպտեմբերի 29-ին։ 2010 թվականի հոկտեմբերի 6-ին «Led Apple»-ը կատարեցին իրենց դեբյուտային սինգլը՝ «Dash», որը Պուսանի միջազգային կինոփառատոնին Պեկ Չի Յոնի կատարած երգի օրիգինալ տարբերակի ռեմեյքն էր, իսկ տեսահոլովակը թողարկվեց հաջորդ օրը ։ Սինգլը թողարկվել էր նրանց Logic Egoism Delete սինգլ-ալբոմի հետ միասին  ։ Ավելի ուշ՝ 2010 թվականի նոյեմբերի 11-ին նրանք կատարեցին սինգլը Mnet’s M! Countdown-ում, որպես իրենց դեբյուտային տեսարան։ 2011 թվականի փետրվարի 1-ին մասնակից I-OH-ը Թվիթթերի միջոցով հայտարարեց խմբից հեռանալու մասին տուբերկուլոզի պատճառով, սակայն նա նշեց, որ մնում է գործակալությունում  ։ Ավելի ուշ խմբի վոկալիստներ Մին Յոնը և Սոն Հյոնը հեռացան խմբից անձնական պատճառներով, որոնք չբացահայտեցին հանրությանը   ։ Նրանց Niga Mwonde(니가 뭔데, «Ո՞վ ես դու քեզ համարում») մինի-ալբոմի թողարկման համար երեք նոր մասնակիցները՝ Հյո Սոկը, Ջե Հունը և Կյու Մինը միացան խմբին և Ջե Հունը դարձավ խմբի առաջնորդը   ։ 2011 թվականի հունիսի 13-ին խումբը նույն անվամբ թողարկեց նրանց մինի-ալբոմի գլխավոր երգի թիզերը ։ Սակայն թիզերը քնադատությունների առաջացավ, քանի որ խումբը գտնվում էր ակումբում և ալկոհոլ էր օգտագործում   ։ Այդ ժամանակ խմբի մասնակիցներից երեքը անչափահաս էին և թիզերին մեղադրեցին երիտասարդության գիտակցության վրա բացասական ազդեցություն գործելու մեջ։
Նրանց CODA մինի-ալբոմի թիզերը թողարկվել էր նոյեմբերի 7-ին և հայտնի էր նոր գիտաֆանտաստիկ կոնցեպցիան։ Ինը վայրկյանանոց թիզերը թողարկվել էր նաև նոյեմբերի 9-ին և անվանվել էր «տպավորիչ»։ Նրանց հաջորդ սինգլ «Eojjeoda Majuchin»-ի (어쩌다 마주친, «պատահաբար ընդհարվեցի քեզ հետ») տեսահոլովակը թողարկվել էր նոյեմբերի 11-ին նախկին մասնակիցներ Սի Այի, Նամ Գյուրիի հետ՝ կիբօրգի և սիրահարի դերերում։ Մեկ շաբաթվա ընթացքում՝ սկսած դեկտեմբերի 2-ից խմբի CODA մինի-ալբոմը կարողացավ զբաղեցնել վեցերորդ տեղը Gaon հիթ շքերթում։ 2011 թվականի դեկտեմբերի 15-ին Led Apple-ը իր թեկնածությունն էր դրել «2011 թվականի սպասված սուպերնորեկներ»-ում Wave K Super Rookies Awards մրցանակի համար։ Խումբը կարողացավ զբաղեցնել երրորդ տեղը, պարտվելով RaNia և B1A4 խմբերին։
Սակայն Startory Entertainment-ը ավելի ուշ հայտարարություն կատարեց գրագողության մասին, հայտարարելով, որ երկու երգերն էլ գրվել են կոմպոզիտոր Լի Սան Հոյի կողմից, այդ պատճառով էլ դրանք նման էին իրար։ Gaon հիթ շքերթում Niga Mwonde երգը զբաղեցրեց վացունյոթերորդ տեղը։
2011 թվականի հուլիսի 19-ին Led Apple-ը թողարկեց իր երկրորդ սինգլը Niga Mwonde մինի-ալբոմից, «Birthday Killer» անվանմամբ։ Երգը թողարկել էր հույսով, որ կապացուցի իր հակաերկրպագուներին, որ նրանց բացասական մեկնաբանություններով կարող են կուռքերին ստիպել գնալ ծայրահեղ քայլերի սթրեսի և հուզվածության պատճառով։ Տեսահոլովակը արժանացավ ինչպես քննադատների, այնպես էլ երկրպագուների գովասանքներին։ Սակայն երգը առևտրային հաջողությունների չհասավ և չընդգրկվեց Gaon հիթ շքերթի առաջին հարյուրյակի մեջ։ Niga Mwonde մինի-ալբոմի վաճառքի ավարտից հետո խմբի առաջնորդ Ջե Հունը հեռացավ խմբից անձնական պատճառներով, որոնք չէին հայտարարվել։ 2011 թվականի հոկտեմբերի 28-ին հայտարարվեց, որ առաջիկա սինգլի համար խմբին է միանում Կոն Ուն, ով հայտնի կոմպոզիտոր Պակ Կվան Հյոնի որդին է։ Նոյեմբերի 3-ին հայտարարեցին խմբի վեցերորդ մասնակցին և նոր առաջնորդին՝ Հան Բյոլին, նաև թողարկեցին խմբի մնացած մասնակիցների թիզերները։
Նրանց CODA մինի-ալբոմի թիզերը թողարկվել էր նոյեմբերի 7-ին և հայտնի էր նոր գիտաֆանտաստիկ կոնցեպցիան։ Ինը վայրկյանանոց թիզերը թողարկվել էր նաև նոյեմբերի 9-ին և անվանվել էր «տպավորիչ»։ Նրանց հաջորդ սինգլ «Eojjeoda Majuchin»-ի (կոր.՝ 어쩌다 마주친, «պատահաբար ընդհարվեցի քեզ հետ») տեսահոլովակը թողարկվել էր նոյեմբերի 11-ին նախկին մասնակիցներ Սի Այի, Նամ Գյուրիի հետ՝ կիբօրգի և սիրահարի դերերում։ Մեկ շաբաթվա ընթացքում՝ սկսած դեկտեմբերի 2-ից խմբի CODA մինի-ալբոմը կարողացավ զբաղեցնել վեցերորդ տեղը Gaon հիթ շքերթում։ 2011 թվականի դեկտեմբերի 15-ին Led Apple-ը իր թեկնածությունն էր դրել «2011 թվականի սպասված սուպերնորեկներ»-ում Wave K Super Rookies Awards մրցանակի համար։ Խումբը կարողացավ զբաղեցնել երրորդ տեղը, պարտվելով RaNia և B1A4 խմբերին։
2012:K-Rookies Party, Vol. 1 և մենահամերգներ
2012 թվականի հունվարի 29-ին Led Apple-ը ցուցադրեցին նոր սինգլ «Time Is Up»-ի թիզերը։ Ավելի ուշ հայտարարվեց, որ Led Apple-ը Յոն Ջունին նշանակեց խմբի նոր առաջնորդ, քանի որ Հան Բյոլը, ով խմբի նախկին առաջնորդն էր պետք է կենտրոնանար ուսման վրա։ Փետրվարի 2-ին խումբը վերադարձավ Mnet’s M! Countdown իրենց «Time Is Up» նոր սինգլով և հաջորդ օրը երգը թողարկվեց։ Փետրվարի 6-ին թողարկվեց տեսահոլովակը և սինգլը երաժշտական շոույում ուժգին առաջխաղացում ունեցավ։ Փետրվարի 12-ին հայտարարվեց, որ Led Apple-ը կնկարահանվի նրանց սեփական ռեալիթի շոույում Led Apple Entertainment անվանումով, որտեղ բոլոր վեց մասնակիցները պետք է ստեղծեին և կառավարեին նրանց հնարած գործակալությունը, այդպես նրանց ստաժյորներ կմիանային։ Շոուն եթեր դուրս եկավ փետրվարի 15-ին, իսկ վերջին թողարկումը դուրս եկավ մարտի 21-ին SBS MTV ալիքով։
Մարտի 5-ին Led Apple-ը իր Facebook-ի էջում հայտարարեց, որ վերջացնում է «Time Is Up»-ի հետ աջակցությունը և թողարկում է նոր «Sadness» թվային սինգլը։ Սինգլը թողարկվեց մարտի 9-ին, նրանք դա կատարեցին KBS’s Music Bank-ում, որպես վերադարձի տեսարան։ K-Rookies Party, Vol. 1 համերգից հետո, մարտի 16-ին խումբ առաջելույթ կատարեց Ճապոնիայում, որը կայացավ Տոկիոյի Nakano Sun Plaza-ում։ Համերգի վերջնական մասում նրանք կատարեցին չորս երգ, իսկ ավելի ուշ, լրագրողական կոնֆերանսի ժամանակ խումբը հայտարարեց, որ ցանկանում է վերադառնալ Ճապոնիա։ Մարտի 26-ին Led Apple-ը թողարկեց իր «Sadness» տեսահոլովակը և այն զբաղեցրեց հիսունութերորդ տեղը Gaon հիթ շքերթում։
«Sadness»-ի հետ աջակցությունից հետո խումբը հայտարարեց, որ առաջին վոկալային համերգը կկայացնի Now Playing — Led Apple in Seoul, Vol. 1 անվանումով։ Համերգը կայացավ մայիսի 11-ին Սեուլի Soundholic City-ում։ Այնտեղ ելույթ է ունեցել նաև Toxic խումբը, որը հաղթանակ էր տարել Band Survival-ում KBS2 ալիքով։ Ի շնորհիվ նրանց առաջին վոկալային համերգի մեջ ունեցած հաջողություններին խուբը անցկացրեց երկու լրացուցիչ համերգներ մայիսի 18-ին և 19-ին։ Խումբը հայտարարեց իր Ճապոնիա վերադառնալու մասին երկրորդ վոկալային համերգի համար։ Հունիսի 23-ին Տոկիոյի Shinagawa Prince Stellar Ball-ում տեղի ունեցավ նրանց երկրորդ վոկալային համերգը, սակայն առողջական խնդիրների պատճառով Կոն Ուն չմասնակցեց համերգին։
2012 թվականի հուլիսի 5-ին Led Apple-ը իր երրորդ մինի-ալբոմ «Run To You»-ից թողարկեցին «Run To You» երգի տեսահոլովակը։ Երգը առաջխաղացում ապրեց երաժշտական շոուներում։ Երգի թողարկումից անմիջապես հետո Կոն Ուն դուրս եկավ խմբից առողջական խնդիրների պատճառով։
Ծանոթագրություններ
Կատեգորիա:Երաժշտական խմբեր այբբենական կարգով Կատեգորիա:2010 հիմնադրված երաժշտական խմբեր Կատեգորիա:Քեյ փոփ երաժշտական խմբեր
Ալոիս Յիրասեկ
Ալոիս Յիրասեկ (Alois Jirásek, ), չեխ գրող։
Ստեղծագործությունը
Ալոիս Յիրասեկի ստեղծագործությունը չեխ ժողովրդի պատմության կարևորագույն փուլերի գեղարվեստական տարեգրությունն է։ Հնագույն ժամանակներն են արտացոլված «Չեխական հինավուրց զրույցներ»-ում (1894, հայերեն հրատարակությունը՝ 1955)։ 1775 թվականի չեխական գյուղացիական ապստամբությանն է նվիրված նրա առաջին պատմավեպը՝ «Սկալակները» (1875)։ Հուսյան շարժումը (15-րդ դար) պատկերող «Վերջը և սկիզբը» (1882), «Օտար ծառայության մեջ» (1883), «Հոսանքների միջև» (1887-1890), «Ընդդեմ բոլորի» (1893), «Եղբայրություն» (1898-1908), «Հուսյան արքան» (1916-1920) վեպերում Յիրասեկն այդ շարժումը դիտել է որպես ժողովրդական հակաավատական շարժում։ «Շնագլխականներ» (1884), «Ժայռեր» (1886), «Խավար» (1912-1915) և այլ վեպերում նկարագրել է Սպիտակ լեռան ճակատամարտում (1620) չեխ ժողովրդի կրած պարտությունը և ազգային անկախության կորուստը։ Չեխական ազգային վերածննդի ժամանակաշրջանն է վերարտադրված Յիրասեկի մի շարք վեպերում ու վիպակներում («Դքսի պալատում», 1877, «Ֆ․ Լ․ Վեկ», 1888-1906)։ Յիրասիկը գրել է նաև «Յան Ժիժկա» (1903), «Յան Ռոհաչ» (1914) պատմական և «Վոյնարկա» (1890), «Մենություն» (1908) սոցիալ-կենցաղային դրամաները։
Արտաքին հղումներ
Կատեգորիա:Չեխ գրողներ Կատեգորիա:Չեխիայի քաղաքական գործիչներ Կատեգորիա:Չեխ դրամատուրգներ Կատեգորիա:Կարլի համալսարանի շրջանավարտներ Կատեգորիա:20-րդ դարի վիպասաններ Կատեգորիա:Չեխ պատմաբաններ Կատեգորիա:Չեխ մանկավարժներ Կատեգորիա:20-րդ դարի տղամարդ գրողներ
Բաղըրսու (գետ)
Բաղըրսու, գետ Հայկական լեռնաշխարհում, Կուր գետի ավազանում, Արդահանի օկրուգում ։
Ծանոթագրություններ
Կատեգորիա:Հայկական լեռնաշխարհի գետեր
Բաբա (լեռնարոտավայր)
Բաբա, լեռնարոտավայր Ղարաբաղում, ճշգրիտ տեղադրությունն անորոշ է։ 19-րդ դարի վերջերին ուներ 8 տասնյակ բնակիչ ։
Adult Crash
Adult Crash, ամերիկական խումբ՝ Leeway-ի երրորդ ստուդիական ալբոմն է, բաց է թողնվել 1994 թվականին։
Ալբոմի մասին
Ալբոմի ձայնագրմանը մասնակցել են խմբի բոլոր անդամները, բացի Մայքլ Գիբբոնսայից, ով լքել էր խումբը։
Ալբոմի մի քանի ստեղծագործություններ (Simple Life?, You, 3 Wishes), կորցրին արագությունը և ագրեսիան, ձայնային մոտեցավ ռոքին, իսկ վոկալ Էդդի Սատտոնը փոխեց ավելի պարզ և բարձրի։
Ձայնագրման մասնակիցներ
Կատեգորիա:Երաժշտական ալբոմներ Կատեգորիա:1994 ալբոմներ
Դաիրմանչայ
Դաիրմանչայ, գետակ Արաքսի ավազանում, Ախուրյանի ձախ վտակը։ Սկիզբ է առնում Գյուլլի գավառի շրջակայքի աղբյուրներից և հոսում Ամասիայի շրջանով։ Երկարությունը 10 կիլոմետր ։
Ծանոթագրություններ
Կատեգորիա:Շիրակի մարզի գետեր Կատեգորիա:Ախուրյան գետի վտակներ
Յուլյուս Յանոնիս
Յուլյուս Յանոնիս (Julius Janonis, ), լիտվացի բանաստեղծ, հեղափոխական գործիչ։ ՌՍԴԲԿ անդամ 1916 թվականից։ 1913 թվականին մտել է մարքսիստական խմբակի մեջ։ 1916 թ.-ին տեղափոխվել է Պետրոգրադ, դարձել բոլշևիկյան կուսակցության ակտիվ գործիչ։ Թոքախտով ծանր հիվանդանալով՝ անձնասպան է եղել։ Յանոնիսը լիտվական պրոլետարական պոեզիայի հիմնադիրն է։ Պրոլետարական պայքարի գաղափարներն առավելապես լրիվ են մարմնավորվել «Դարբին», «Կոշտուկավոր ձեռքերին», «Աշխատանքի բանակ», «Բանվորին» և այլ բանաստեղծություններում։ 1918 թ.-ին Վորոնեժում լույս է տեսել Յանոնիսի «Բանաստեղծություններ» ժողովածուն, որը վճռական ազդեցություն է գործել լիտվական հեղափոխական քնարերգության զարգացման վրա։
Ծանոթագրություններ
Կատեգորիա:Լիտվացի բանաստեղծներ Կատեգորիա:Ինքնասպան գրողներ Կատեգորիա:Ռուս հեղափոխականներ Կատեգորիա:Բանաստեղծներ այբբենական կարգով
Հողհատկացում
Հողհատկացում, պետական և համայնքային սեփականություն հանդիսացող հողամասերի տրամադրումը սեփականության, օգտագործման, տիրապետման և տնօրինման իրավունքով։ Հայաստանում հողհատկացում իրականացվում է 2001 թվականից գործող Հողային օրենսգրքի համաձայն։
Տես նաև
Կատեգորիա:Հողեր
Գյոյսու Գյոզալ (լեռ, Զանգեզուրի լեռների հարավային հատված)
Գյոյսու Գյոզալ, լեռ Հայկական լեռնաշխարհում, Փոքր Կովկաս լեռնահամակարգում, Զանգեզուրի լեռների հարավային հատվածում ։
Ծանոթագրություններ
Կատեգորիա:Հայկական լեռնաշխարհի լեռներ
Իոսիֆ Շահգիլդյան
Իոսիֆ Վահանի Շահգիլդյան, հայ համաճարակաբան։ Բժշկական գիտությունների դոկտոր (1981 թ.), պրոֆեսոր (1988 թ.): ՌԴ գիտության վաստակավոր գործիչ (1998 թ.):
Կենսագրություն
Իոսիֆ Շահգիլդյանը ծնվել է 1932 թվականին Մոսկվայում։ 1956 թվականին ավարտել է Մոսկվայի 2-րդ բժշկական ինստիտուտը։ 1958 թվականից աշխատում է ՌԴ ԲԳԱ Դ. Իվանովսկու անվան վիրաբուժության գիտահետազոտական ինստիտուտում, 1981 թվականից՝ վիրուսային լյարդաբորբերի համաճարակաբանության և կանխարգելման լաբորատորիայի ղեկավար, 2002 թվականից, միաժամանակ՝ Մոսկվայի Ի. Սեչենովի անվան բժշկական ակադեմիայի պրոֆեսոր ։
Աշխատանքները վերաբերում են վիրուսային լյարդաբորբերի տարբեր տեսակների համաճարակաբանությանը, կլինիկական առանձնահատկություններին, B և C լյարդաբորբերի հարուցիչների փոխանցման բնական ուղիների ակտիվության առանձնահատկություններին։ Պարզել է A և B լյարդաբորբերի դեմ վակցինացման արդյունավետությունը՝ ռիսկի տարբեր խմբերում, նորածինների և պատանիների շրջանում։ Մասնակցել է ՌԴ տարբեր շրջաններում, Մոնղոլիայում, Հնդկաստանում վիրուսային պատճառագիտությամբ տարբեր հիվանդությունների բռնկումների վերացման աշխատանքներին ։
Ծանոթագրություններ
Կատեգորիա:Հայ համաճարակաբաններ Կատեգորիա:Հայ պրոֆեսորներ Կատեգորիա:Բժշկական գիտությունների դոկտորներ Կատեգորիա:«Աշխատանքի վետերան» մեդալակիրներ Կատեգորիա:ՌԴ գիտության վաստակավոր գործիչներ
Շրջաններ (ֆիլմ)
«Շրջաններ» (Кругови, Krugovi), ռեժիսոր Սրդան Գոլուբովիչի կինոնկարը, որը էկրաններին է բարձրացել 2013 թվականին։ Ժապավենը առաջ գնաց մինչև «Օսկար»՝ լավագույն արտասահմանյան ֆիլմ կատեգորիայում, սակայն չանվանակարգվեց ։ Ֆիլմը Բեռլինի 63-րդ կինոփառատոնին հաղթեց Ընդհանրական ժյուրիի մրցանակը, իսկ 2013 թվականին կայացող «Երևանի համաշխարհային կինոփառատոնի շրջանակներում» արժանացավ «Ոսկե ծիրան»-ի գրան պրիին, ինչպես նաև որպես լավագույն առանձնահատուկ ֆիլմ, կրկին արժանացավ գրան պրիի՝ «CinEast» կինոփառատոնին։
Սյուժե
Գործողությունների սկսում են 1993 թվականին՝ բոսնիական Տրեբինե քաղաքում՝ Բոսնիական պատերազմի ընթացքում։ Երիտասարդ սերբացի զինվոր Մարկոն մի քանի օրով վերադառնում է ծննդավայր։ Երբ իր ընկեր՝ բժիշկ Նեբոյշայի հետ ժամանում է քաղաքի հրապարակ, երեք սերբացի առանց պատճառ սկսում են ծեծի ենթարկել կրպակի մուսուլման վաճառող Հարիսին։ Մարկոն խառնվում է կռվին՝ անմեղ մարդուն պաշտպանելու համար։ Չնայած մեզ ցույց չեն տալիս, թե ինչ է տեղի ունենում հետո, սակայն սյուժեի հետագա զարգացումներից պարզ է դառնում, որ Մարկոն զոհվում է այդ կռվում։
Անցնում է 12 տարի։ Հարիսը տեղափոխված է լինում Գերմանիա և երջանիկ ապրում իր կնոջ և երկու դուստրերի հետ, սակայն անցյալը բաց չի թողնում իրեն։ Այդ պատճառով, երբ իր հետ է կապվում Նադան՝ Մարկոյի նախկին հարսնացուն, ով թաքնվում է իր դաժան ամուսնուց, նա որոշում է ամեն գնով օգնել վերջինիս։ Նեբոյշան աշխատում է Բելգրադի հիվանդանոցում, որպես վիրաբույժ։ Երբ նրա մոտ է գալիս Մարկոյի մարդասպաններից մեկը՝ ավտովթարից ստացած մարմնական վնասվածքներով, բժիշկը կանգնում է երկընտրանքի առջև՝ օգնե՞լ արդյոք ատելի մարդուն, թե ոչ։ Վերջապես Ռանկոն՝ Մարկոյի հայրը պետք է որոշի, թե ինչպես վերաբերվի իր մոտ հայտնված երիտասարդ Բոգդանի հետ, ով մարդասպաններից մեկի որդին է։ Մի քանի տարի առաջվա դեպքը շրջադարձային է լինում դրա բոլոր մասնակիցների համար․․․
Սինևիր (լիճ)
Սինևիր (Синевир), Ուկրաինական կարպատների ամենահայտնի և ամենամեծ լիճը, որը գտնվում է Տերեբլյա գետի մոտ։ Ջրային տարածքի մակերեսը կազմում է 4-5 հեկտար։ Լիճը սնուցվում է առուներից։
Սինևիր լճում կան շատ թվով իշխան ձկներ, բայց այնտեղ ձկնորսությունը արգելվում է ։ Սինևիրը գտնվում է ծով մակերևույթից 989 մետր բարձրության վրա, ջրի միջին խորությունը 10-12 մետր է, առավելագույնը՝ 22 մետր։
Նկարագրություն
Սինևիրը գտնվում է ազգային պարկի հյուսիս արևմտյան մասում, 1495 մետր բարձրություն ունեցող Օզերնա լեռան մոտ։ Այն գտնվում է Ջորջանի լեռան մոտ, ծովի մակերևույթից 989 մետր բարձրության վրա։
Լեգենդ
Կա մի լեգենդ լճի մասին։ Հին ժամանակներում լեռները պատկանել են հարուստ կոմսի, և մարդիկ այնտեղ աշխատել են, զբաղվել են անասնաբուծությամբ, և անտառահատմամբ։ Կոմսն ուներ մի գեղեցիկ աղջիկ՝ Սինյան։ Աղջկան այդպես են անվանել քանի որ նրա աչքերը կապույտ են եղել։
Մի օր կոմսը դստեր հետ գնաց լեռներ։ Մինչ կոմսը ստուգում էր ընթացող աշխատանքները, դուստրը ծաղիկներ էր հավաքում։ Հանկարծ նա լսեց ֆլեյտաի ձայնը և տեսավ որ մի տղա մարգագետնում նստած նվագում էր։
Այդ դեպքից հետո աղջիկը հաճախ էր գնում լեռներ։ Նրանք սկսեցին հաճախակի հանդիպել։ Բայց հայրը իմացավ դրա մասին և արգելեց նրանց հանդիպել։ Բայց նրանք չէին կարող ապրել առանց իրար։ Հետո կոմսը հրամայում է սպանել Վիրային։ Կոմսի աշխատողը կանգ առավ և պատից քար գցեց նրա վրա։ Այդ ամենի մասին իմացավ Սինյան, վազեց այնտեղ և ձեռքերը քարի շուրջ դրած լաց էր լինում, մինչև այդտեղ լիճ գոյացավ։ Լճի ջուրը կապույտ ու պարզ էր, ինչպես Սինյաինը, իսկ լճի մեջտեղում տեսանելի է քարը։
Ժամանակ անցնելուց հետո լիճը անվանեցին Սինևիր, Սին և Վիր։ Այստեղ գալիս են հարսանիք նշելու, և ասում են որ եթե մարդիկ հանդիպել և ծանոթացել են այդ տարածքում, նրանց սպասում է խորը սերը։
Hallucinate
«Hallucinate», անգլիացի երգչուհի Դուա Լիպայի երգ նրա երկրորդ՝ «Future Nostalgia» (2020) ստուդիական ալբոմից։ Երգի հեղինակներն են Լիպան, Ֆրենսիսը և ԷսՋի Լյուիսը, իսկ արտադրությամբ զբաղվել են Լյուիսը և Ստուարտ Փրայսը։ Այն թողարկվել է 2020 թվականի հուլիսի 10-ին՝ որպես ալբոմի չորրորդ սինգլ։ «Hallucinate» երգը տարբեր ժանրեր է ներառում, այդ թվում՝ բիչ փոփ, դիսկո հաուս, փսիխոդելիկ և սինթի փոփ։ Այն ներշնչվել է էլեկտրոնային և 2000-ականների երաժշտությունից։
«Future Nostalgia» ալբոմի թողարկումից հետո, «Hallucinate» երգը քննադատների կողմից հիմնականում դրական գնահատականների է արժանացել։ Երգի տեքստով տեսահոլովակը թողարկվել է 2020 թվականի ապրիլի 9-ին, որին մոտ երեք ամիս հետո՝ 2020 թվականի հուլիսի 10-ին հետևել է պաշտոնական երաժշտական տեսահոլովակը։
Երաժշտություն և տեքստ
«Hallucinate»-ը բիչ փոփ, դիսկո հաուս, փսիխոդելիկ և սինթի փոփ երգ է , որը ներշնչվել է էլեկտրոնային և 2000-ականների երաժշտությունից  ։ Այն ստեղծագործված է B ♭ մինոր տոնայնությամբ և 122 բիթ րոպեում տեմպով ։
Առևտրային ցուցանիշներ
«Future Nostalgia» ալբոմի թողարկումից հետո, «Hallucinate» երգը հաջողության է հասել Եվրոպայում որպես ալբոմի երգ, ընդգրկվելով Հունաստանի, Հունգարիայի, Իտալիայի, Լիտվայի, Պորտուգալիայի, Սլովակիայի և Իսպանիայի պաշտոնական չարթերում։ Բացի այդ՝ այն զբաղեցրել է բրիտանական Official Audio Streaming Chart-ի 48-րդ և NZ Hot Singles Chart-ի 7-րդ հորիզոնականները։ Մեծ Բրիտանիայում «Hallucinate»-ը եղել է ամենաշատ սթրիմներ ունեցող ոչ սինգլ երգն ալբոմից ։
Տեսահոլովակ
2020 թվականի ապրիլի 21-ին Լիպան հաստատել է, որ COVID-19 համավարակի պատճառով տեղի ունեցող ինքնամեկուսացման պայմաններում աշխատում է «Future Nostalgia» ալբոմի չորրորդ սինգլի երաժշտական տեսահոլովակի վրա ։ Վիզուալ տեսահոլովակի պրեմիերան կայացել է 2020 թվականի հուլիսի 10-ին ։
Անձնակազմ
Իրավունքներն ադապտացվել են Tidal-ից ․
Ծանոթագրություններ
Կատեգորիա:Երգեր այբբենական կարգով Կատեգորիա:Դուա Լիպայի երգեր Կատեգորիա:2020 երգեր
S.T.A.L.K.E.R.: Shadow of Chernobyl
«S.T.A.L.K.E.R.: Shadow of Chernobyl» («Ս.Տ.Ա.Լ.Կ.Ե.Ր.՝ Չեռնոբիլի ստվերը»), ուկրաինական «GSC Game World» ստուդիայի կողմից մշակված և «THQ» ընկերության կողմից 2007 թվականին թողարկված համակարգչային խաղ, շութեր առաջին դեմքից։
Խաղի դեպքերը տեղի են ունենում Չեռնոբիլի մեկուսացման գոտու այլընտրանքային իրականությունում։ Նախապատմությունը տեղեկացնում է այն մասին, որ բացի 1986 թվականի իրական աղետից, մի քանի տարի անց Չեռնոբիլի ատոմակայանում նոր վթար է գրանցվում, ինչի պատճառով հարակից տարածքները ենթարկվում են տարօրինակ և առեղծվածային փոփոխությունների։ Խաղում առկա են դերակատարողական և առաջին դեմքի շութեր ժանրերի տարրեր։
Խաղի սյուժեն, ինչպես նաև դրանում օգտագործվող բազմաթիվ եզրույթներ («ստալկեր», «զոնա») վերցված են խորհրդային և ռուս նշանավոր ֆանտաստ գրողներ Բորիս և Արկադի Ստրուգացկիների «Պիկնիկ ճամփեզրին» ստեղծագործությունից, ինչպես նաև Անդրեյ Տարկովսկու` 1979 թվականին նկարահանած «Ստալկեր» կինոնկարից (որն իր հերթին Ստրուգացկիների համանուն վեպի էկրանավորումն է)։
Խաղն ունի պրիկվել՝ «S.T.A.L.K.E.R.: Clear Sky» («Ս.Տ.Ա.Լ.Կ.Ե.Ր.՝ Պարզ երկինք»)՝ լույս տեսած 2008 թվականին, և սիկվել՝ «S.T.A.L.K.E.R.: Call of Pripyat» («Ս.Տ.Ա.Լ.Կ.Ե.Ր.՝ Պրիպյատի կանչը»)՝ թողարկված 2010 թվականին ։
Սյուժե
Խաղի սկզբնահոլովակում անգիտակից և վիրավորված ստալկերին (խաղացվող կերպար) բերում են չեռնոբիլյան գոտու սև շուկայի առևտրական Սիդորովիչի մոտ։ Սիդորովիչին հաջողվում է փրկել ստալկերի կյանքը, ով գտնվում էր ամնեստիկ վիճակում։ Ստալկերի երբեմնի ինքնության մասին վկայում էին աջ թևին մակագրված «Ս.Տ.Ա.Լ.Կ.Ե.Ր» դաջվածքը և գրպանային անհատական համակարգիչը (PDA), որում առկա էր առաջադրանք՝ «Սպանել Ստրելոկին»։ Սիդորովիչը ստալկերին պայմանականորեն կոչում է «Պիտակավոր»։
Կյանքը փրկելու դիմաց Պիտակավորը Սիդորովիչի համար կատարում է առաջադրանքներ՝ ընթացքում տեղեկություններ ստանալով Ստրելոկի գտնվելու հնարավոր վայրերի մասին։ Ստրելոկի նախկին տեղաշարժերի մասին տեղեկություններ հավաքելով, Պիտակավորին հաջողվում է վերականգնել ցրիվ եղած հիշողության որոշ կտորներ։ Ի վերջո, Պիտակավորն ուղևորվում է դեպի Յանտարի լքված գործարան։ Յանտարում էր գտնվում «ուղեղի կառավարիչ» կոչվող էլեկտրամագնիսական դաշտը, որը որոշակի հեռավորությունից կարող են կառավարել մարդկանց մարմինները և զոմբիացված վիճակում նրանց դրդել վայրագության ու նույնիսկ ինքնասպանության։ Չեռնոբիլյան գոտում աշխատող գիտնականները, պարզելով որ երևույթն ամբողջապես մարդածին է, որոշում են Պիտակավորին ուղարկել գործարանի գետնահարկում տեղակայված գաղտնի լաբորատորիա՝ վերացնելու զոմբիացման սկզբնաղբյուրը։ Լաբորատորիայում գտնվող գիտաշխատակցի դիակից ստացված տեղեկությամբ Պիտակավորը ձեռնամուխ է լինում Ստրելոկի խմբի անդամ Դոկտորի որոնմանը։ Փորձելով մուտք գործել Ստրելոկի ստորգետնյա բազա, Պիտակավորն ընկնում է վտանգավոր ծուղակի մեջ և քիչ մնում կորցնի սեփական կյանքը, սակայն օգնության է հասնում Դոկ անունով մի ծեր ստալկեր։ Անկողնին գամված լինելով և դեռ չկարողանալով շարժվել, Պիտակավորը լսում է, թե ինչպես է ծերունին պատմում «երազանք կատարող» կոչվող հսկայական արտիֆակտի մասին։ Ծերունին Պիտակավորին դիմում է հենց Ստրելոկ անվամբ։ Այնուամենայնիվ, մինչև Ստրելոկի վերականգնվելը, Դոկը հեռանում է։ Ստացված հետագա տեղեկություններով Ստրելոկն ուղևորվում է դեպի Չեռնոբիլի ատոմակայան, որի ներսում էլ պիտի գտնվեր «երազանք կատարողը»։ Այնուամենայնիվ ճանապարհը դեպի Չեռնոբիլ փակ էր Պրիպյատի հարավում գնտվող առավել խոշոր «ուղեղի կառավարչի» պատճառով։ Ոչ պակաս վտանգ չէին ներկայացնում նաև «Մոնոլիտ» խմբավորման անդամները, որոնք ծայրահեղ մոլեռանդ ստալկերներ էին ու երկրպագում էին երազանք կատարողին՝ այն անվանելով Մոնոլիտ և ոնչացնելով ցանկացածի, ով կհամարձակվեր մոտենալ դրան։ Ստրելոկն անցնում է անտառով և հասնելով Պրիպյատի հարավ, ապաակտիվացնում է երկրորդ «ուղեղի կառավարիչը»՝ ազատ ճանապարհ բացելով դեպի լքյալ քաղաքը։
Հասնելով Պրիպյատ, Ստրելոկը պարզում է, որ երբեմնի նշանավոր ատոմային քաղաքը վերածվել է ռազմական ընդհարումների թատերաբեմի։ Ստալկերական խմբավորումները, միավորվելով ռազմական ուժերի հետ, պատերազմում էին մոնոլտցի մոլեռանդների հետ։ Ստրելոկին հաջողվում է հասնել ատոմակայանի տեղամաս, որն ինտենսիվորեն հսկվում էր մոնոլիտյան ուժերի կողմից։ Զինված մարտի բռնվելով մոնոլիտյան և զինվորական ուժերի հետ, Ստրելոկն ատոմակայանի սարկոֆագում վերջապես հայնաբերում է «երազանք կատարող» հսկայական արտիֆակտը, ինչպես նաև դրա տակ գտնվող գաղտնի լաբորատորիան։ Լաբորատորիայի ներսում Ստրելոկը հայտնաբերում «Ընդհանուր գիտակցություն» ("C-Consciousness") կոչվող լայն հոլոգրաֆիկ տերմինալը։ Այն պատասխանում է Ստրելոկի հարցերին՝ խոսելով իր մասին, բացահայտելով Ստրելոկի անցալը և նրա ամնեզիային նախորդած դեպքերը։